stanford-oval/wikipedia huggingface dataset:
Funk Generation

Funk Generation (בעברית: דור הפאנק) הוא אלבום האולפן השישי של הזמרת-יוצרת הברזילאית אניטה. האלבום יצא לאור ב-26 באפריל 2024, על ידי חברות התקליטים יוניברסל מיוזיק לטין אנטרטיינמנט וריפבליק רקורדס האלבום כולל הופעות אורח של בריי, באד ג'יאל, דניס, פדרו סמפאיו וסם סמית'. זהו האלבום התלת-לשוני השלישי שלה אחרי Kisses‏ (2019) ו-Versions of Me‏ (2022). האלבום קיבל 225,738 שמירות מוקדמות, וקבע את שיא האלבום הברזילאי עם המספר הגבוה ביותר של שמירות מוקדמות בכל הזמנים.
רקע והכרזה

לאחר צאת אלבום האולפן החמישי שלה, Versions of Me, באפריל 2022 והמיני-אלבום À Procura da Anitta Perfeita בנובמבר אותה שנה, אישרה אניטה שהיא עובדת על אלבום בסוגת פאנק ברזילאי. בסוף ינואר 2023, נראתה אניטה מצלמת סדרה של קליפים בריו דה ז'ניירו עבור האלבום. באפריל, חתמה בחברת התקליטים ריפבליק רקורדס לאחר שסיימה את החוזה שלה עם וורנר מיוזיק גרופ. אניטה חשפה לראשונה את שם האלבום ב-9 ביוני עם יצירת ערוץ שידור אינסטגרם בשם Funk Generation. ב-22 ביוני היא הוציאה את הסינגל המוביל של האלבום, "Funk Rave". בסוף החודש חשפה אניטה בראיון כי האלבום יכלול שיתופי פעולה עם הזמרת האמריקאית קלואי והזמר האנגלי סם סמית'. ב-18 באוגוסט, היא הוציאה את המיני-אלבום Funk Generation: A Favela Love Story לקידום מקדים של האלבום. המיני-אלבום כלל את הסינגלים "Funk Rave", ‏"Casi Casi" ו-"Used to Be". למרות שהזמרת הצהיר בתחילה שכל שלושת השירים יופיעו באלבום, רק הסינגל הראשון נכלל ברשימת השירים הסופית.
בראיון לתוכנית הברזילאית "De Frente com Blogueirinha", הזכירה אניטה שהאלבום יצא לאור בתחילת 2024, אולי במרץ. עם זאת, בסוף פברואר 2024, היא הצהירה שהוצאת האלבום התעכבה מכיוון שסם סמית' ביטל תחילה את יציאת שיתוף הפעולה ביניהם. ב-21 במרץ, הכריזה אניטה על תאריך יציאת האלבום וחשפה כי שיתוף הפעולה שלה עם סמית' יופיע באלבום; עם זאת, היא הזכירה שייתכן ששיתוף הפעולה שלה עם קלואי לא יופיע באלבום מכיוון שהוא מכיל סימפול מהשיר "I Need a Girl (Part Two)"‏ (2002) של הרפאר פאף דאדי.
סינגלים

"Funk Rave" יצא לאור כסינגל המוביל של האלבום ב-22 ביוני 2023. הוא הגיע למקום הראשון במצעדים בקולומביה ובמקסיקו, ולמקום ה-47 בברזיל. הקליפ לשיר בוים על ידי ז'ואאו ווינר וריקרדו סוזה וצולם בריו דה ז'ניירו היא מציגה את אניטה בפאבלה, שבה התושבים מבצעים פעילויות כמו משחק כדורגל, ריקוד ושיזוף. השיר זכה בקטגוריית הפרס הווידאו קליפים של MTV לאמן הלטיני הטוב ביותר בטקס פרסי הווידאו קליפים של MTV לשנת 2023.
"Mil Veces" יצא לאור כסינגל השני של האלבום ב-19 באוקטובר 2023. הוא הגיע למקום ה-21 במצעד בפורטוגל ולמקום ה-22 במצעד בברזיל. הקליפ לשיר בוים על ידי ג'קסון טיסי וצולם בקנדה. הוא כולל אניטה ודמיאנו דוד, סולן הלהקה האיטלקית מונסקין, מנגנים זוג ב"מערכת יחסים סוערת". רמיקס בפורטוגזית עם הזמרת הברזילאית מלודי יצא לאור ב-4 בינואר 2024.
"Joga pra Lua" ביחד עם התקליטנים הברזילאים דניס ופדרו סמפאיו יצא לאור כסינגל השלישי של האלבום ב-14 בדצמבר 2023. הוא הגיע למקום ה-17 בברזילl ולמקום ה-48 בפורטוגל. השיר היה מלווה וידאו קליפ חזותי, המציג את שלושת האמנים על חוף הים בלילה.
"Double Team" ביחד עם הזמר הפורטו-ריקני בריי והזמרת הספרדייה באד ג'יאל יצא לאור כסינגל הרביעי של האלבום ב-21 במרץ 2024. את הקליפ לשיר ביים סם הייז. הוא מציג את שלושת האמנים וקבוצת אנשים במסיבה בחוץ.
סיבוב הופעות

ב-8 באפריל 2024, הכריזה אניטה שתצא לסיבוב ההופעות של הנקרא "Baile Funk Experience" לקידום האלבום.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס גראמי | 26 בינואר 2025 | אלבום הפופ הלטיני הטוב ביותר | מועמדות |  |
רשימת רצועות

| Funk Generation> מס' | Funk Generation> שם | Funk Generation> משך | Funk Generation>  | Funk Generation>  | Funk Generation>  | Funk Generation>  | Funk Generation>  | Funk Generation>  | Funk Generation>  |
| --- | --- | --- | --- | --- | --- | --- | --- | --- | --- |
| 1. | Lose Ya Breath  | 2:16 |  |  |  |  |  |  |  |
| 2. | Grip  | 1:50 |  |  |  |  |  |  |  |
| 3. | Funk Rave  | 2:27 |  |  |  |  |  |  |  |
| 4. | Fría  | 2:07 |  |  |  |  |  |  |  |
| 5. | Meme  | 2:30 |  |  |  |  |  |  |  |
| 6. | Love in Common  | 2:29 |  |  |  |  |  |  |  |
| 7. | Aceita  | 2:07 |  |  |  |  |  |  |  |
| 8. | Double Team (ביחד עם בריי ובאד ג'יאל)   | 3:52 |  |  |  |  |  |  |  |
| 9. | Savage Funk  | 1:23 |  |  |  |  |  |  |  |
| 10. | Joga pra Lua (ביחד עם דניס ופדרו סמפאיו)   | 2:05 |  |  |  |  |  |  |  |
| 11. | Cria de Favela  | 2:57 |  |  |  |  |  |  |  |
| 12. | Puta Cara  | 2:02 |  |  |  |  |  |  |  |
| 13. | Sabana  | 1:54 |  |  |  |  |  |  |  |
| 14. | Ahi (ביחד עם סם סמית')   | 2:37 |  |  |  |  |  |  |  |
| 15. | Mil Veces  | 2:34 |  |  |  |  |  |  |  |
| משך כולל: | משך כולל: | 35:14 |  |  |  |  |  |  |  |
היסטוריית יציאות לאור

| אזור | תאריך יציאה | פורמט (ים) | חברת תקליטים | מקור |
| --- | --- | --- | --- | --- |
| כלל העולם | 26 באפריל 2024 | הורדה דיגיטלית • הזרמת מוזיקה | ריפבליק רקורדס |  |
| ארצות הברית | 3 במאי 2024 | תקליטור | ריפבליק רקורדס |  |
| ברזיל | 21 ביוני 2024 | תקליטור | יוניברסל מיוזיק לטין |  |
נאש דידן

נאש דידן (בארמית: אנשים שלנו) הם קהילה של יהודי כורדיסטן בסביבת העיר אורמיה, הנמצאת במשולש הגבולות שבין איראן, טורקיה ואזרבייג'ן. אנשי הקהילה הוגלו לאזור זה על פי המסורת לאחר גלות בבל. בעוד שהערבים שהגיעו לאזור בעקבות הכיבוש המוסלמי דיברו ערבית, היהודים שימרו בפיהם את שפת האם שלהם, היא הניב הארמי הקרוי לישאן דידן ("השפה שלנו") השייך לשפה הנקראת ארמית חדשה. הם סירבו לשנות את שפתם וסירבו להתמקם במדינה אחת ספציפית עד שיחזרו לארץ ישראל. הקהילה עלתה ברובה לארץ ישראל בתחילת המאה העשרים.
רקע

הקהילה נוסדה, על פי המסורת, על ידי יהודים שברחו לאזור בזמן גלות בבל ולא חזרו לארץ ישראל אחרי הכרזת כורש[דרוש מקור]. מאחר שהיהודים נחשבו באורמיה כעם זר נאסר עליהם לעבוד את האדמה אם כי היו יהודים שעשו זאת וחיו בכפרים למרות האיסור, ולכן הרוב עסק במסחר, זאת בניגוד לשאר יהודי אשור שעסקו בחקלאות. היהודים דיברו בניב הארמי המקומי וכן בפרסית וטורקית אזרית. בעוד שהערבים שהגיעו בעקבות הכיבוש המוסלמי דברו ערבית, היהודים (וכמוהם הנוצרים האשורים) שימרו בפיהם את השפה הארמית, וקראו לה "לישן דידן" (השפה שלנו). שמירת התרבות, המנהגים והשפה נסתייעה גם באופיו ההררי והמבודד של האזור.
בעת העתיקה השפה הארמית הייתה השפה הרשמית בכל האזור (סוריה, בבל, אשור ופרס).
שפתם של האשורים היא ארמית ודומה מאוד לארמית של יהודי אורמיה בשינויים קלים הנעוצים בניב השונה.
בבית הקברות הארמני העתיק באורמיה יש מצבות שעליהן חקוק כתב ארמי לצד סמלי מגן דוד ומנורה.
תולדות הקהילה

על פי המסורת, ראשית היישוב היהודי באזור הוא עוד מימי גלות סנחריב בשנת 722 לפנה"ס. באזור זה שלטה האימפריה האשורית ולשם הוגלו מתושבי ממלכת ישראל הקדומה. בהמשך, במאה השישית לפנה"ס גלו תושבי ממלכת יהודה בגלות בבל.
בשנת 1895 הגיעו כמה עשרות משפחות לארץ ובשנת 1905 הגיעו משפחות נוספות. בראשית המאה ה-20 היו בעיר אורמיה כ-500 משפחות יהודים, שעסקו רובן במסחר, וארבעה בתי כנסת, וכ-20 חכמים אשר שימשו כמורי הלכה וכ'מלמדים' ואף כתבו קמיעות. הקהילה הייתה דתית, ורק שליש מבניה ידעו קרוא וכתוב. בקרב העדה היו גם קבוצה קראית שכינתה עצמה 'אנשי תנ"ך' ולא קיבלה על עצמה את התורה שבעל פה. קבוצה זו כונתה על ידי יתר היהודים אפיקורוסים (בפ' רפויה). על אף הפילוג בנושא זה בעדה, לא הקימה קבוצה זו בתי כנסת נפרדים, והיו מתפללים עם יתר הציבור.
בעקבות חילופי השלטון בעיר בין המוסלמים והנוצרים, שכללו גם פרעות ביהודים, ורצח העם הארמני על ידי הטורקים ברחו יהודי אורמיה לארצות השכנות וחלקם גם חזר לארץ ישראל. בשנת 1924 הגיעו עוד 300 משפחות בהליכה רגלית קשה והתיישבו בירושלים. בשנות החמישים, לאחר הקמת מדינת ישראל, עלתה מרבית הקהילה לארץ, המשפחות היהודיות שנשארו בעיר עזבו אותה עם נפילת השאה ועליית ח'ומייני לשלטון, חלקן לישראל וחלקן לארצות הברית. משפחות שהתיישבו באזרבייג'ן הרוסית (בעיקר בעיר באקו) לאחר מלחמת העולם הראשונה הוגלו על ידי סטלין יחד עם כל התושבים האזארים בשנות החמישים לקזחסטן. קהילה גדולה של נאש דידן ישבה בעיר אלמה-אטה עד לשנות התשעים.
מנהגים ומסורות

על פי המסורת יהודי נאש דידן הם צאצאיו של שמשון הגיבור, שאיבד את כוחו בכך שדלילה אשתו חתכה לו את שיערו, וכך גרמה לו להיתפס ומאוחר יותר למות, לכן חלק מבני העדה נוהגים לא להסתפר ושומרים על שיער באורך בינוני וארוך.
הקהילה בישראל

בני הקהילה היו בין המקימים של שכונת סנהדריה בירושלים.
נכון ל-2005 חיו בישראל כ-14,000 אנשים בני העדה. אחוז גבוה מבני העדה חי בחולון.
לאחר העלייה הקימו בירושלים את בית הכנסת "יבנה" השייך לעדה בשכונת בית ישראל, במשך שנים תיחזק אותו במסירות הגבאי ניסן משיח ובשנת 1966 הקימו בסמוך את בית הכנסת שמואל הנביא.
משפחת קאשי (התכשיטנים) סב המשפחה היה יו"ר הקהילה בארץ
משפחת משיח - ניסן ושרה משיח (תכשיטן וצורף) משכונת הבוכרים וגבאי בית הכנסת יבנה
שמוליק בודגוב (גיטריסט)
חיים כהן (שף)
אביבה אבידן
שאול מזרחי
יוסף שילוח
מיקי גבריאלוב
יוסף פנחסי
אסף סרדס
יוכבד פנחסי-אדיב
עידן עמדי
אשר פדי
מגי טביבי
נופיה ידידיה
ירון יעקובי
מורשת

להקה בשם "נאש דידאן" יוצרת מוזיקת עולם, עם מילים בשפת העדה, הלהקה הוקמה על ידי אריק מרדכי המשמש גם כסולנה.
בשנת 2002 הוציאה הלהקה את תקליטה הראשון "נאש דידן אידיילו" (האנשים שלנו הגיעו), ועד כה יצרה שמונה תקליטים.
משפחת צפוני שהגיעה לארץ מאורמיה בעלייה של שנות החמישים מעלה בכל שנה ערב פולקלור לבני העדה עם שחקנים וזמרים.
אנשי העדה בישראל משתדלים לשמר את המטבח האזארי שיש בו מן השילוב בין המטבח הפרסי למטבח הטורקי, את השפה וכן מנהגי חתונה עתיקים.
ניסן אביב עוסק בהחייאת שפת העדה, ובהעלאת מחזות והקלטת שירים בארמית לרשת. כיום חוששים שעם פטירתם של ילידי שנות ה-30 וה-40 תיעלם גם השפה הארמית המדוברת.
ראו גם

בית הכנסת לעדת התרגום
לישאן דידן
יהדות כורדיסטן
לקריאה נוספת

זלמן שזר, כוכבי בוקר (פרק 'אורמיה'), הוצאת דבר ועם עובד, תש"י
אורה יעקבי, אלמוס, הוצאת אות ועוד, 2006
יוסף בן רחמים, שפה אחת ודברים אחדים: טקסטים בארמית מזרחית חדשה (להגי אורמיא ונע'דא), יד בן צבי, 2006
אורה יעקבי, אברהם חכמי, נאש דידן: תולדות יהדות אורמיה (אזרבייג'אן האיראנית), 2009
הערות שוליים

↑  זלמן שזר, כוכבי בוקר (פרק 'אורמיה), הוצאת דבר ועם עובד, תש"י
↑  יוסף בן רחמים, האובדים בארץ אשור - בירושלים
ברהים דיאס

ברהים עבד-אלקאדר דיאס (בספרדית: Brahim Abdelkader Díaz; נולד ב-3 באוגוסט 1999) הוא כדורגלן ספרדי ממוצא מרוקאי, המשחק בעמדת הקשר התקפי בריאל מדריד מהלה ליגה ובנבחרת מרוקו בכדורגל.
קריירת מועדונים > מנצ'סטר סיטי

דיאס נולד במאלגה שבספרד, לאב מרוקאי ולאם ספרדייה. החל את הקריירה שלו במועדון הנוער של מאלגה לפני שעבר למנצ'סטר סיטי בגיל 16 בעבור 200 אלף פאונד. ב-27 ביולי 2017 ערך ברהים את ההופעה הראשונה שלו בטורניר ידידות, כשנכנס כמחליף נגד ריאל מדריד בגביע האלופות הבינלאומי וכבש את שער הבכורה שלו.
ב-21 בנובמבר 2017 ערך את הופעתו הראשונה בליגת האלופות נגד פיינורד.
קריירת מועדונים > ריאל מדריד

ב-6 בינואר 2019 עבר לריאל מדריד עבור 17 מיליון יורו, לחוזה עד 2025. הוא ערך את הופעת הבכורה שלו עבור ריאל מדריד כבר ב-9 בינואר 2019 במשחק נגד לגנס, במסגרת גביע המלך. ב-31 במרץ 2019, במשחק של ריאל מדריד נגד וסקה, בישל את שערו הראשון לאיסקו.
ב-12 במאי 2019 כבש את שערו הראשון במדי ריאל מדריד בהפסד הליגה 1–3 לריאל סוסיאדד.
ב-22 בינואר 2020, כבש ברהים את שער הבכורה שלו בגביע המלך לאחר שכבש מבישול של מרסלו, במשחק הגביע מול אוניוניסטס.
קריירת מועדונים > ההשאלה למילאן

ב-4 בספטמבר 2020 הושאל ברהים לקבוצה האיטלקית מילאן. ב-27 בספטמבר כבר כבש את שער הבכורה שלו בניצחון על קרוטונה מהליגה האיטלקית.
בסוף אותה עונה הושאל ברהים לשנתיים נוספת עם אופציית רכישה. ב-15 בספטמבר 2021 כבש את שער ליגת האלופות הראשון שלו אי פעם נגד ליברפול במהלך ההפסד של קבוצתו 2–3 כחלק משלב הבתים.
בסוף אותה עונה היה שותף דיאס לזכייה ההיסטורית של מילאן באליפות לאחר כ-10 שנות בצורת.
בעונת 2022/2023 היה שותף בראים לריצת ליגת האלופות המרשימה של מילאן שהרחיקה להגיע עד לשלב חצי הגמר, כשבדרך כבש שער ניצחון נגד טוטנהאם בשלב שמינית הגמר.
קריירת מועדונים > חזרה לריאל מדריד

ב-10 ביוני 2023, לאחר כשלוש עונות השאלה במילאן שב ברהים לריאל מדריד וחתם על חוזה ל-4 שנים עם המועדון.
ב-28 בספטמבר 2023 כבש את השער הראשון שלו מאז החזרה, בניצחון 0–2 על לאס פאלמאס במסגרת המחזור השביעי בלה ליגה.
קריירה בינלאומית

לאורך כל הגילאים הצעירים ברהים בחר לשחק בנבחרות הצעירות של ספרד למרות היותו ממוצא מרוקאי, אולם בגיל 24 המאמן הלאומי לואיס דה לה פואנטה, אותו מאמן שאימן את ברהים בנבחרות הצעירות של ספרד ונתן לו את הקרדיט דאז, בחר שלא לזמן אותו, ובסופו של דבר החליט ברהים לשחק עבור נבחרת מרוקו לאחר חיזור ממושך.
ב-23 במרץ 2024 ערך את הופעתו הבכורה ופתח לראשונה במדים הלאומיים של מרוקו במסגרת משחק ידידות מול נבחרת אנגולה בו שיחק כ-85 דקות, בתוצאה שהסתיימה בניצחון 0–1.
תארים

הליגה האנגלית: 2018
גביע הליגה האנגלית: 2018,2019
מגן הקהילה 2019
הסופר קאפ הספרדי: 2023/2024
אליפות ספרד: 2019/2020, 2023/2024
ליגת האלופות: 2023/2024
הסופר קאפ האירופי : 2024
מילאן
אליפות איטליה: 2021/2022
הערות שוליים

↑  Spain - Brahim Díaz - Profile with news, career statistics and history - Soccerway, int.soccerway.com
↑  פרופיל השחקן באתר ריאל מדריד
↑  Abdelkader Diaz : L’Hispano-Marocain préfère la Roja aux Lions de l’Atlas, Africa Top Sports, ‏14 בדצמבר 2017
↑  מיכאל יוכין, ‏המתין יותר מדי: הבחירה של ברהים דיאס במרוקו, באתר ONE‏, 22 במרץ 2024.
צבע הלילה

| --- | --- |

 בימוי:  ריצ'רד ראש 
 הופק בידי:  אנדרו ג'. ואג'נה, באז פייטסהאנס 
 תסריט:  בילי ריי, Matthew Chapman 
 עריכה:  Jack Hofstra, תום נובל 
 שחקנים ראשיים:  ברוס ויליס שירלי נייט קווין ג'יי. או'קונר Andrew Lowery ג'ף קורי Kathleen Wilhoite Avi Korein Eriq La Salle לאנס הנריקסן ג'יין מארץ' בראד דוריף רובן בליידס לסלי אן וורן סקוט באקולה אריק אבארי 
 מוזיקה:  דומיניק פרונטייר 
 צילום:  דיטריך לוהמן 
 מדינה:  ארצות הברית 
 חברת הפקה:  Cinergi Pictures, Hollywood Pictures 
 חברה מפיצה:  אולפני וולט דיסני, נטפליקס 
 שיטת הפצה:  וידאו על פי דרישה 
 הקרנת בכורה:  23 בפברואר 1995 
 משך הקרנה:  134 דק' 
 שפת הסרט:  אנגלית 
 סוגה:  סרט פשע, מותחן פסיכולוגי, סרט מתח, סרט להט"בי, סרט ארוטי, סרט בלשי, מותחן ארוטי, נאו-נואר, סרט דרמה 
 מקום התרחשות:  ניו יורק, לוס אנג'לס 
 הכנסות באתר מוג'ו:   colorofnight
 פרסים:  פרס פטל הזהב - הסרט הגרוע ביותר (Hollywood Pictures, באז פייטסהאנס) 
 דף הסרט ב־IMDb
 
צבע הלילה (באנגלית: Color of Night) הוא סרט מותחן ארוטי משנת 1994 בבימויו של ריצ'רד ראש, בכיכובם של ברוס ויליס וג'יין מרץ'. הסרט מתמקד בסיפורו של ד"ר ביל קפה (ברוס ויליס), פסיכולוג שמתחיל לטפל בקבוצה לאחר מותו של עמיתו. בזמן שהוא מנסה לפענח את המסתורין סביב מותו של עמיתו, הוא נכנס למערכת יחסים מסובכת עם אישה מסתורית ונתקל בסכנות בלתי צפויות.
צבע הלילה נכשל בקופות וזכה בפרס פטל הזהב כסרט הגרוע ביותר של 1994. עם זאת, מאוחר יותר הוא הפך לאחד מ-20 הסרטים המושכרים ביותר בשוק הווידאו הביתי של ארצות הברית בשנת 1995.  מגזין מקסים גם בחר את הסרט כבעל סצנת הסקס הטובה ביותר בתולדות הקולנוע. הוא ידוע בסגנונו, דומה לז'אנר הג'יאלו האיטלקי, ובהמשך הגיע למעמד של סרט פולחן.
עלילה

ד"ר ביל קפה עובר ללוס אנג'לס לאחר שחווה טראומה עם אחת ממטופלותיו. הוא מתחיל לטפל בקבוצת תמיכה של מטופלים מורכבים. במקביל, הוא מתאהב באישה מסתורית בשם רוז, ונתקל במספר אירועים מאיימים. ככל שהעלילה מתקדמת, קפה מגלה סודות אפלים סביב חייו של עמיתו המנוח והקבוצה אותה הוא מנהל.
צוות השחקנים

ברוס ויליס בתפקיד ד"ר ביל קפה
ג'יין מארץ' בתפקיד רוז
רובין באלי בתפקיד באק
לסלי אן וורן בתפקיד סנדרה
בראד דוריף בתפקיד קלארק
לאנס הנריקסן בתפקיד באק
סקוט באקולה בתפקיד בוב מור
ביקורות

הסרט קיבל ביקורות שליליות בעיקרן מצד המבקרים, אך למרות זאת, זכה למעמד של סרט פולחן בשל התוכן הפרובוקטיבי שלו וסצנות המתח. ב-Rotten Tomatoes, הסרט קיבל ציון של 22%, וב-Metacritic ציון של 36 מתוך 100.
הערות שוליים

↑  Billboard vol 108 #1 p.54.
↑  "Top Sex Scenes of All-Time". Extra (U.S. TV program). 6 בדצמבר 2000. אורכב מ-המקור ב-28 ביוני 2012. נבדק ב-9 ביולי 2009. {{cite web}}:  (עזרה)
↑  Vasquez, Zach (10 באפריל 2023). "The Beautifully Bonkers Pleasures of Color of Night". Crooked Marquee. {{cite web}}:  (עזרה)
המשמר הלאומי של ישראל

| --- | --- |

סמל פאצ' המשמר הלאומי
 פרטים
 מדינה:  ישראל ישראל
 שיוך:   משטרת ישראל
 אירועים ותאריכים
 תקופת הפעילות:  21 ביוני 2022 – הווה (שנתיים) 
 נתוני היחידה
 כוח אדם:  46 פלוגות: 20 קיימות, 8 בהקמה ו-18 מתוכננות
 פיקוד
 יחידת אם:   משמר הגבול
 מפקדים:  ניצב נחשון נגלר
המשמר הלאומי של ישראל הוא גוף משמר לאומי של משטרת ישראל, שהושק ביוני 2022, על בסיס לוחמי משמר הגבול. בינואר 2025 התקיים טקס הקמתו של המשמר הלאומי במשמר הגבול-משטרת ישראל.
רקע

הקמת המשמר היא תולדה של מבצע שומר החומות, שבמהלכו חלו התפרעויות על רקע לאומני במאות מוקדים ברחבי המדינה, בייחוד מצד ערביי ישראל ובייחוד בערים המעורבות. משטרת ישראל התקשתה לתת מענה לכלל המקרים, מה שהוביל לפגיעה בגוף ובנפש, ולנזקים רבים לרכוש (כולל הצתות של בתי כנסת וכלי רכב). לאור זאת עלה הצורך בכוח מבצעי נוסף שיסייע למשטרה. הממשלה התחבטה אם להפעיל את כוחות צה"ל, שבאותה העת הופקדו על הלחימה ברצועת עזה. שר הביטחון בני גנץ סירב להקצות לשם כך כוחות צבא, שגם אינם מוכשרים לפעילות מול אוכלוסייה אזרחית. לאור זאת, גייס פלוגות של משמר הגבול כדי לתגבר את המשטרה. הקווים עליהם שמרו מג"ב אוישו בלוחמי צה"ל הסדירים, כדי ששוטרי מג"ב יתפנו למשימות השיטור בפנים הארץ.
בעקבות גל הטרור באביב 2022 ויציאת צה"ל למבצע שובר גלים, הודגש הצורך במתן מענה מהיר לאירועים ביטחוניים שלא באזורי הגבול והתפר. בעקבות פיגוע הירי ברחוב דיזנגוף, נערכו חיפושים אחר המחבל בלב תל אביב על ידי כוחות צבא, שב"כ ומשטרה. התיאום הלקוי בין הגופים אוזכר בתקשורת ועיתונאים הדגישו את הצורך במשמר לאומי. לדעת האלוף במיל' גרשון הכהן, המשמר הלאומי נדרש גם כדי להבטיח את הביטחון בדרכים, ושמירה מפני טרור ההצתות.
בינואר 2022 הגיש חבר האופוזיציה, יואב קיש, הצעת חוק להקמת משמר לאומי. לפי הצעה זו תנאי הסף לקבלה יהיה שירות צבאי בן 11 חודשים, ולכל לוחם במשמר יהיו סמכויות וחובות כמו לשוטר. הצעה זו לא התקבלה.
הקמה

במאי 2022 הגיש מפכ"ל המשטרה לראש ממשלת ישראל נפתלי בנט את מסקנות עבודת המטה, שנעשתה לצורך הפקת לקחים מכשלי מבצע שומר החומות. מסקנותיה הובילו לייסוד המשמר הלאומי, כולל הקמת חטיבת מתנדבים של כ-1,000 לוחמים, אשר יחזיקו נשק וציוד בביתם, ובעת חירום יגויסו למילואים. עקב דרישת משרד הביטחון, מתנדבים יהיו מי ששוחררו משירות מילואים בצה"ל, ולכן רובם מבוגרים יחסית. תחילה היוזמה הייתה לשלב בשורות הארגון את מתנדבי השומר החדש, אך לאחר חוסר הסכמה מול השר לביטחון פנים הצעה זו ירדה מהפרק.
ביוני 2022 הושק המשמר הלאומי בבסיס מג"ב בלוד בהשתתפות ראש ממשלת ישראל נפתלי בנט, השר לביטחון פנים עמר בר-לב, מפכ"ל המשטרה קובי שבתאי, מפקד משמר הגבול אמיר כהן וקצינים נוספים. למשמר אושר תקצוב ראשוני על סך כ-40 מיליון שקל. לפי ראש הממשלה נפתלי בנט, השאיפה היא להגדיל פי שלושה את כמות לוחמי המג"ב.
מפקד המשמר הראשון היה תנ"צ מאיר אליהו, ובספטמבר 2024 מונה לתפקיד ניצב נחשון נגלר, מפקד הימ"מ לשעבר.
באפריל 2023 אישרה ממשלת ישראל להקים משמר לאומי תחת המשרד לביטחון לאומי  ובינואר 2025 התקיים במכללה הלאומית לשוטרים טקס הקמת המשמר הלאומי במשמר הגבול-משטרת ישראל בהשתתפות השר לביטחון לאומי, איתמר בן גביר, מפכ"ל המשטרה, דני לוי, מפקד משמר הגבול ניצב בריק יצחק, מפקד המשמר הלאומי ניצב נחשון נגלר ומפקדים נוספים. עד תאריך זה הוקמו שתי חטיבות של המשמר הלאומי - חטיבה צפונית וחטיבה דרומית הכוללות כ-600 מפקדים ולוחמים, בהמשך השנה צפויה לקום גם חטיבת מרכז.
מטרה

מטרת המשמר הוא הקמת כוח שיטור אותו ניתן יהיה להזניק במהרה לאירועי אלימות אזרחיים במוקדים שונים ברחבי הארץ. זאת כדי לחזק את ביטחון הפנים של מדינת ישראל ואת הביטחון האישי של אזרחיה. משטרת ישראל מייעדת למשמר הישראלי כוח מיומן ומאומן, כדי שיוכל לפעול במספר זירות בו זמנית, ולהתמודד עם הפרות סדר ובעתות חירום. המשמר הלאומי יהיה אמון גם על שמירה על הצירים, אבטחת השטחים הפתוחים, עזרה לכוחות הסדירים בערים המעורבות והגנה מפני פשיעה חקלאית.
אמצעים וציוד

רובי שירות מדגמי M16 ו-M4A1 קרבין, ורובה הסער החדש קולט M5 שנמצא בשימוש על ידי משמר הגבול, אקדחי שירות גלוק 17 וגלוק 19 ואמצעים לפיזור הפגנות.
כוח אדם

המשמר הישראלי יורכב משלושה סוגי כוחות: לוחמי סדיר (חובה וקבע), מילואים ומתנדבים.
כוח המילואים הוקם מחדש ובנוסף לעשרים פלוגות הלחימה הקיימות, יתווספו עשרים ושש פלוגות לחימה, שמונה מהן כבר בהליך הקמה.
כוח מתנדבים "המתמיד" מורכב מכ-8,000 מתנדבים בפריפריה, ועתיד להתעצם בעוד כ-1,500 מתנדבים עד 2023. משמר הגבול אף מקים כוח מתנדבים חדש הנקרא "פלוגות חוד" (פלחו"ד), אשר מורכב מכ-1,000 לוחמי מילואים עד לסוף שנת 2022, ויכפיל עצמו עד לכ-2,000 לוחמים בשנת 2023. לוחמי הפלחו"ד יאומנו להתמודדות עם הפרות סדר בתרחישי חירום ויחזיקו בביתם ציוד, כדי שיהיו זמינים להקפצה לאירוע ביטחוני באופן מיידי.
פעילות

ב-14 בנובמבר 2022 פתח המשמר הלאומי במבצע "סופה נודדת" נגד הפשיעה במחוז חוף בגזרת מרחב מנשה (אזור הכולל את זיכרון יעקב, חדרה, אום אל פחם ועוד). במבצע נעצרו ועכבו לחקירה עשרים חשודים ונתפסו אמצעי לחימה.
הערות שוליים

↑  אלון חכמון, ‏"יחזק את ביטחון הפנים": בנט, שבתאי ובר לב הכריזו רשמית על הקמת המשמר הלאומי, באתר מעריב אונליין, 21 ביוני 2022
1 2  טקס הקמת המשמר הלאומי במשמר הגבול - משטרת ישראל, באתר gov.il, ‏30 בינואר 2025
↑  גנץ הורה על גיוס 10 פלוגות מג"ב כדי לתגבר את המשטרה: "צה"ל לא יעסוק בשיטור", באתר ynet, 13 במאי 2021
↑   יהושע בריינר, בנט: "תפיסת המחבלים אינה מספיקה, נקים משמר לאומי", באתר הארץ, 8 במאי 2022
↑  יוסי יהושוע, הפיגוע בדיזנגוף הוכיח: חייבים משמר לאומי, באתר ynet, 10 באפריל 2022
↑  אלוף (במיל') גרשון הכהן, ‏ההשתוללות בנגב מחייבת הקמת "משמר לאומי", באתר ‏מאקו‏, 4 בדצמבר 2021
↑  אריק בנדר, ‏הצעת חוק: להקים בישראל משמר לאומי כמו בארה"ב, באתר מעריב אונליין, 16 בינואר 2022
↑  יואב קיש, הצעת חוק משמר לאומי, התשפ"ב–2022, אתר הכנסת, ‏10 בינואר 2022
↑  משה שטיינמץ, 1,000 מתנדבים בכוננות: תוכנית המפכ"ל להקמת משמר לאומי, באתר כאן – תאגיד השידור הישראלי, 15 ביוני 2022
↑  יואל זילברמן, הקמת משמר לאומי תבוצע באיחור, אך זה עדיין מבורך, באתר ynet, 11 במאי 2022;
איציק סבן, בדרך למשמר לאומי: מג"ב יקים חטיבת מתנדבים בעזרת "השומר החדש", באתר ישראל היום, 8 במאי 2022;
"הקמת משמר לאומי – ארגון השומר החדש". 2022-10-13. אורכב מ-המקור ב-2022-10-13.
↑    יאיר קראוס, ‏השר בר-לב סיכל תוכנית לגיוס אלפי מתנדבים בשורות מג"ב, בעיתון מקור ראשון, 29 במרץ 2022
ברק רביד‏, מתנדבים או מיליציות: הוויכוח בין בנט, שקד ובר-לב על המשמר הלאומי, באתר וואלה, 12 במאי 2022
↑  איציק סבן, ראש הממשלה והמפכ"ל השיקו את "המשמר הישראלי", באתר ישראל היום, 21 ביוני 2022;
המשמר הישראלי יוצא לדרך, באתר GOV.IL
↑  נפתלי בנט, ראש הממשלה: אישרנו ותקצבנו ב-40 מיליון ש״ח, בעמוד הטוויטר הרשמי שלו, ‏22 ביוני 2022
↑  הממשלה אישרה את הקמת המשמר הלאומי תחת המשרד לביטחון לאומי, באתר gov.il, ‏2 באפריל 2023
↑  מייקל אייזנברג, דעההקמת משמר לאומי תחזק את המדינה, באתר כלכליסט, 27 במאי 2022
↑   יהושע בריינר, בר לב וגנץ סיכמו להקים חטיבת מילואים של מג"ב שתטפל באלימות בערים בזמן הסלמה, באתר הארץ, 13 בדצמבר 2021
↑  לראשונה - כוחות המשמר הלאומי הישראלי יצאו למבצע נגד הפשיעה, באתר משטרת ישראל, ‏14.11.2022
| משמר הגבול |
| --- | --- | --- |
| מרחבים | מג"ב צפון • מג"ב מרכז • מג"ב דרום • מג"ב ירושלים • מג"ב עוטף ירושלים • מג"ב איו"ש • מג"ב חוף • החטיבה הטקטית• החטיבה לביטחון פנים |  |
| יחידות | ימ"מ (היחידה ללוחמה בטרור) • ימ"ס • סיירת משמר הגבול (סמ"ג) • שחר 101 • מתיל"ן • יחידת הסיירות מג"ב ירושלים • מתמי"ד • יחידת התקיפה הכפרית  • המשמר הלאומי |  |
| מרחבים ויחידות שנסגרו | ימ"ג  • יחידת רימון  • מג"ב עזה-רמון-ערבה |  |
| מפקדים | פנחס קופל • שמעון אשד • חיים לוי • צבי בר • פנחס שחר • משולם עמית • יצחק אהרונוביץ' • ישראל סדן • יצחק דדון • יעקב גנות • דוד צור • חסין פארס • ישראל יצחק • יורם הלוי • עמוס יעקב • קובי שבתאי • אמיר כהן • בריק יצחק |  |
| אירועים בולטים | טבח כפר קאסם • אסון צור הראשון • אסון צור השני • האינתיפאדה הראשונה • מהומות מנהרת הכותל • מהומות אוקטובר • האינתיפאדה השנייה • מבצע שומר החומות • קרב שדרות • קרב אופקים |  |
| ראו גם | משטרת ישראל • חיל הספר • אנדרטת משמר הגבול • ז'נדרמריה |  |
ראש ממשלת ישראל נפתלי בנט בטקס השקת המשמר הלאומי
מדי לוחמי המשמר הלאומי
ליבי אלון

| --- | --- |

 לידה:  29 באוגוסט 1993  (בת 31)
 מדינה:  ישראל
 השכלה:  אוניברסיטת בר-אילן 
 עיסוק:  עיתונאית
 מעסיק:  חדשות 13, עכשיו 14
 סוג כתב:  עורכת, קשבת וראש דסק החוץ, ושליחה לארצות הברית
 קישורים חיצוניים
 טוויטר (X):  libby_alon
 
לבי בלנקה אלון (נולדה ב-29 באוגוסט 1993) היא עיתונאית ישראלית. עורכת, קשבת וראש דסק החוץ, ושליחה לארצות הברית של ערוץ עכשיו 14.
ביוגרפיה

אלון נולדה בתל אביב בהיותה כבת שמונה עברה משפחתה למושב אודים. סבה מצד אביה עלה לישראל מהונגריה. למדה בתיכון "ויצמן" בבית יהושע ובבית החינוך המשותף-חוף השרון. בשנת 2011 התגייסה לצה"ל כמפענחת תצלומי אוויר, ובהמשך שירתה בקבע כקצינת מודיעין בחטיבת ההפעלה המבצעית. לאחר שחרורה בשנת 2015 למדה במשך כשנתיים רפואה באוניברסיטת מודנה שבאיטליה, ולאחר מכן בפקולטה ללימודי מזרח תיכון באוניברסיטת בר-אילן שם סיימה בהצטיינות תואר ראשון.
בשנת 2021 החלה את דרכה התקשורתית בערוץ 13 בתפקידים שונים, בהם מפיקת דסק החוץ.
בשנת 2023 הצטרפה לערוץ 14 כקשבת, עורכת וראש דסק החוץ. בשנת 2024 הייתה שליחת הערוץ לארצות הברית לסיקור מערכת הבחירות לנשיאות. בנובמבר באותה השנה התמנתה לכתבת ושליחת הערוץ לענייני ארצות הברית.
חיים אישיים

אלון בעלת אזרחות אמריקאית, ודוברת איטלקית. עוסקת כתחביב ספורט בענף הסיף, כדור שלישי לאחר אביה וסבה.
דודה הוא הספורטאי דני אלון - אלוף ישראל בסיף, וניצול טבח הספורטאים באולימפיאדת מינכן.